شلالات النيل

شلالات النيل او جنادل النيل ( مفرد: شلال و جندل ) هى شلالات موجوده فى مجرى النيل. الشلالات عباره عن صخور كبيره و جزر صخريه صغيره تعترض مجرى النيل فتنحدر الميه من أعلاها بقوه و صوت رهيب. المراكب تمر فى دى المناطق بحذر شديد و تحت قيادة ربان خبير و متمكن. شلالات النيل موجوده فى المنطقه مابين اسوان فى مصر و الخرطوم فى السودان على مسافات مختلفه من بعضها و اعدادها كتيره و فيه منها الص مش و الكبير. الشلالات الكبيره هى : شلال اسوان و شلال وادى حلفا و يسمى شلال عيكه ، و شلال حنك ، و شلال وادى الأدربيه و يسمى شلال كسنجر ( و تسمى محطة قطار السكك الحديدية هناك بنفس الاسم )، و شلال وادى الحمار و يسمى شلال جزيرة العشير ( لوجوده بجوار الجزيرة) ، وشلال سبلوكة و ده أقرب الشلالات للخرطوم.

فى أعالى النيل فيه شلالات كثيره زى شلال الروصيرص فى النيل الأزرق ،و شلال الفوله فى النيل الابيض.

خزان اسوان بنى على صخور شلال اسوان و بنيت فى نهايته الغربيه قناة و هويس بأبواب حديديه كبيره تفتح و تقفل لحفظ توازن الميه لما تمر المراكب على الشلال.

الشلالات النيلية أو الشلالات الستة هيا الشلالات اللى كونها النيل ويوجد منها خمسة فى السودان وواحد فى مصر هيا :

 الشلال الاولانى 
أو الجندل الاولانى شلال اسوان و سد اسوان و السد العالى.

 الشلال التانى 
أو الجندل التانى شلال وادى حلفا.

 الشلال التالت 
أو الجندل التالت كانت تسمى قديما "Tombos" فيه على نهر النيل بالولاية الشمالية بالسودان منطقة ثرث ـ قرب مدينة دلفو (دلقو) ويتفرع من قدامه فرع من نهر النيل ـ عند الشلال التالت ويتفرع من قدامه فرع محمل بخيرات النهر.

 الشلال الرابع 
أو الجندل الرابع شلال خزان مروى بين مروى و صحراء المناصير.

 الشلال الخامس 
أو الجندل الخامس شلال شمال مرواه "بجراوية" فى امتداد نهر عطبرة.

 الشلال السادس 
أو الجندل السادس شلال السبلوقة و هو من المناطق السياحية فى السودان و هو أول شلال بعد اقتران النيل الأزرق بالنيل الابيض ويقع شمال مدينة الخرطرم على بعد 90 كلم ويمتاز بجمال وتاريخ المنطقة

تصنيف:جغرافيا مصر
تصنيف:النيل